Minister: ‘Doodstraf nie die oplossing’Minister Lulu Xingwana Lulu Xingwana, minster van vroue, kinders en mense met gestremdhede, het Dinsdag gesê die doodstraf sal nie weer ingestel word nie omdat dit teen die demokratiese waardes van die land is. Xingwana het verslaggewers toegespreek kort nadat twee verdagtes in die Bredasdorp-landroshof verskyn het vir die wrede moord op en verkragting van die 17-jarige Anene Booysen. Lees meer hier. Die minister het ook gesê die land sal nie oorweeg om verkragters te kastreer, soos in ander lande gedoen word nie. Sy het bygevoeg dat Johannes Kana (21) en Jonathan Davids (22) tydens hul volgende hofverskyning op 26 Februarie borgtog geweier moet word en dat swaarder vonnisse as ŉ afskrikmiddel vir misdadigers moet dien. “As ‘n regering sal ons niks doen wat onwettig is nie. Ons glo in menseregte vir almal en glo dat die reg sy gang moet gaan,” het sy gesê. – Sapa